དེབ་ཆུང་འདི་སྔར་༢༠༠༨ལོའི་ལོ་མཇུག་ཏུ་བོད་ནང་ནས་ཐེངས་གཅིག་དཔར་སྐྲུན་འགྲེམས་སྤེལ་བྱས་ཡོད་ན་ཡང་།ཆབ་སྲིད་ཀྱི་བཀག་རྒྱའི་འོག་ནས་དེ་ཙམ་ཁྱབ་བརྡལ་དུ་འགྲོ་ཐུབ་མེད་སྟབས།རྩོམ་སྒྲིག་པ་དང་རྩོམ་པ་པོ་དག་གི་དམིགས་ཡུལ་ཅི་བཞིན་འགྲུབ་ཐུབ་མེད་པ་དང་།ལྷག་པར་དུ་བོད་ཕྱི་ལོགས་ནས་ལྟ་ཀློག་གི་གོ་སྐབས་རག་མེད་སྟབས།དཔེ་དེབ་འདིའི་རྩོམ་སྒྲིག་པ་འགར་རྩེ་འཇིགས་མེད་ལགས་ཀྱི་རེ་འདུན་ལྟར།ཐེངས་འདིར་རྒྱལ་སྤྱིའི་བོད་དོན་ལས་འགུལ་ཁང་གིས་བསྐྱར་དཔར་འགྲེམས་སྤེལ་བྱས་པ་ཞིག་ཡིན་ཞིང་།དཔེ་དེབ་འདིའི་མཇུག་ཏུ་རྩོམ་སྒྲིག་པ་འགར་རྩེ་འཇིགས་མེད་ལགས་ཀྱིས་འགན་ལེན་ཁག་འཁུར་གྱི་ཚུལ་དུ།ཁོང་སྒེར་གྱི་སྐུ་པར་དང་ལོ་རྒྱུས་ཆ་ཚང་བཅས་བཀོད་འདུག